Xurxo Souto

**Xurxo Manuel Souto Eiroa**, máis coñecido como **Xurxo Souto**, nado na Coruña o 25 de xullo de 1966, é escritor, músico, locutor galego.

## Traxectoria 
[miniatura|Entrevista en [Nós Televisión. |251x251px]]Licenciado en Filoloxía Clásica pola Universidade de Santiago de Compostela. Foi o líder e vocalista da banda de rock Os Diplomáticos de Monte-Alto entre 1990 e 2001, e gran difusor da música galega de agora e sempre. Outra das súas facetas a destacar é a de escritor. Ademais de ter sete libros publicados, ten colaborado con artigos en diferentes publicacións, como a revista *Bravú*.

Dende 1986 comezou a traballar en diversos programas de radio en galego, sendo o máis coñecido e lonxevo *A tropa da tralla* en Radio Coruña, xunto a *Aberto por reformas* e *Mil ribeiras*, na Radio Galega. Desde outubro de 2005 até abril de 2009 foi Director de Programas desta emisora. Tamén participou en *Sitio Distinto* (Antón Reixa) e o *Luar* da TVG.

No eido audiovisual dirixiu a serie de programas *Repichoca*, sobre música popular, para a TVE en Galicia; a película documental *Pucho Boedo, un crooner na fin do mundo* e o  documental *Dos gaiteiros do mar*.

Alén dos Diplomáticos de Monte-Alto, tocou -voz e acordeón- no conxunto Os Tres Trebóns. Actualmente é vocalista na Orquestra Bravú Xangai. 

En outubro de 2003 participou, xunto con Manuel Rivas, na reinauguración da emisora comunitaria Cuac FM (A Coruña), da que ambos se converteron en padriños e socios de honra.

Tamén traballou como actor en producións galegas como a serie de éxito *Mareas vivas* ou o telefilme *Entre bateas*, de Jorge Coira.

Foi colaborador do periódico coruñés *La Opinión* e participou, como socio promotor, no nacemento do xornal *Nós Diario*, no que fai parte do seu consello de administración.

Foi profesor de secundaria no IES Xesús Taboada Chivite de Verín, no IES Val de Tea de Ponteareas e en 2022 no IES Gregorio Fernández de Sarria.

## Bibliografía
### Narrativa
**A tralla e a arroutada* (1995). Vigo: Xerais, Col. Ferros. 131 páxs. ISBN 84-7507-929-6.
**Fumareu* (1997). Vigo: Xerais, Col. Ferros. ISBN 9788483021378 (2ª).
**O retorno dos homes mariños* (1999). Vigo: Xerais. Reeditado en 2021: 144 páxs. ISBN 978-84-9121-819-7. ePub: ISBN 978-84-9121-816-6.
**Tres trebóns* (2005). Vigo: Xerais. 160 páxs. ISBN 978-84-9782-327-2. 5 relatos.
**Contos do mar de Irlanda* (2014). Vigo: Xerais. 328 páxs. ISBN 978-84-9914-699-7. eBook: ISBN 978-84-9914-725-3 (6ª ed.).
***Cuentos del mar de Irlanda* (2016). Pulp Books.
**A gran travesía de Chiruca Macallás* (2018). Xerais. 160 páx. ISBN 978-84-9121-447-2.
**A novela do Bravú* (2025). Vigo: Xerais. 200 páxs. ISBN 978-84-1110-731-0.

### Ensaio
**Contos da Coruña* (2001). Vigo: Xerais, Crónica, Memoria. 264 páxs. ISBN 978-84-9782-633-4 (6ª ed.).
**Pangalaica* (2020). Vigo: Galaxia. Recompilación de artigos publicados en Nós Diario. 96 páxs. ISBN 978-84-9151-561-6. 
*

### Obras colectivas
miniatura|Xurxo Soto na manifestación de Nunca Máis no xuízo do Prestige.
**O mar de adentro* (1990). Edicións do Dragón.
**Unha liña no ceo (58 narradores galegos 1979-1996)* (1996). Vigo: Xerais. Relato.
**A aldea terremota* (1998). COAG. Relato.
**Mini-relatos* (1999). Libraría Cartabón. Relato.
**Materia prima* (2002). Vigo: Xerais. Relato.
**Narradio: 56 historias no ar* (2003). Vigo: Xerais. Relato.
**Manuel María: fotobiografía sonora* (2005). Ouvirmos. Ensaio.
**Cartafol poético para Alexandre Bóveda* (2006). Espiral Maior. Poesía.
**Polifonías II. Voces poéticas contra a violencia de xénero* (2007). Espiral Maior. Poesía.
**Celso Emilio Ferreiro. Fotobiografía sonora* (2008). Ouvirmos. Ensaio.
**Lois Pereiro: fotobiografía sonora* (2010). Ouvirmos. Ensaio.
**A terra queima* (2013). Vigo: Xerais. 56 páxs. Infanto xuvenil. ISBN 978-84-9914-560-0.

## Premios
* 2010: Premio Leixaprén pola promoción da lingua galega. 
* 2014: Premio Irmandade do Libro ao mellor libro de 2014, por *Contos do mar de Irlanda*.
* 2019: Premio *Facer País* da Asociación Val do Láncara.
* 2019: Arrraiano Maior.
*2021: *Bos e xenerosos* (con Elena Ferro e Henrique Peón), Fundación Eduardo Pondal.

## Notas 
## Véxase tamén